als_Latn dik_Latn sag_Latn
Sot në mbrëmje do të kompletohet kuadri i ekipeve çerekfinale të Champions League, pasi 6 ekipeve tashme të kualifikuara do t’i bashkohen edhe dy skuadrat e fundit që do të dalin nga ndeshjet e kthimit të 1 të 8 në çiftet Manchetse Unitet vs Olimpiaokos dhe Borusia Dortmund vs Zenit. E gjithë vëmendja është e përqendruar në Olld Traford ku “djajtë e kuq” që po përjetojnë një nga sezonet më të errëta të dy dekadave të fundit do të duhet të bëjnë një mrekulli për të përmbysur humbjen 2 me 0 të pësuar në ndeshjen e parë në Greqi kundër Olimpiakos. Deivid Mojes që rrezikon shkarkimin pa mbaruar mirë sezoni prit të hedhe nga minuta e parë në fushë Januzajn përkrah Runit dhe Van Persit në fazën ofensive duke qene se Mata ka luajtur më parë me Chelsin në Champions. Tek skuadra greke e sigurte mungesa e Olaitan ndërsa me probleme janë Marcano e Saviola. Bne gjermani Borusia Dortmund vjen thuajse e sigurte drejt kualifikimin kundër Zenitit pasi i mundi ruset në ndeshjen e parë në transferte 2 me 4. Tek gjermanet mungojnë shumë titullarë të dëmtuar si Blazhikovis, Gyndogan, Subotic, Bender dhe Rojs ndërsa tek rusët që kanë prezantuar trajnerin e ri Vilals Boash mungesa e vetme është Arshavin.
als_Latn